“ஒரு பீகிள் ஸ்கௌட் தயாராகிறது.”
எனக்கு ஆலோசனை வேண்டும், அண்ணா.
உன்னுடன் கோடை முகாமுக்கு இந்த ஆண்டு முதன்முறையாக வருகிறேன் என உனக்குத் தெரியும்,
நான் முதன்முறையிலேயே நற்பெயர் பெற விரும்புகிறேன்.
நான் எடுத்து வர வேண்டியது சூஸி ஸ்னூஸியையா அல்லது மிஸ்டர் பேரையா?
கடவுளே, சாலி. எனக்குத் தெரியாது.
நான் அக்கறையுள்ளவள், பிறரைப் பார்த்துக்கொள்ள விரும்புபவள் என்பதை
சூஸி ஸ்னூஸி என் சக கேம்பர்களுக்குக் காட்டும்,
ஆனால் நான் காட்டு விலங்குகளுக்கு அஞ்ச மாட்டேன் என்பதை மிஸ்டர் பேர் காட்டும்.
ஏன் இரண்டையும் எடுத்து வரக் கூடாது?
நல்ல பாயிண்ட்.
முதன்முறையில் அதிக நற்பெயர் பெறுவதில் தவறில்லை.
இதோ உலகப் புகழ்பெற்ற பீகிள் ஸ்கௌட் தலைவர் வருகிறார்.
இன்று சில சாகசங்களுக்குத் தயாராகிறாயா?
சாகசம் பற்றிப் பேசும்போது,
நான் விரைவில் கோடை முகாமுக்குச் செல்லப் போகிறேன்.
எனவே நீ என்னுடன் நேரம் செலவழிக்க விரும்பினால்,
இதுதான் உனக்கான வாய்ப்பு.
ஹலோ?
ஆம்.
விசித்திரமாக உள்ளது. இது பீகிள் ஸ்கௌட் தலைமையகம்.
என்ன கூறினீர்கள்? புரிகிறது.
அப்படியா? ஓ, இல்லை. அது மோசமான விஷயம்.
ஆம், உங்களுக்கும் இனிய நாளாக அமையட்டும்.
இதை எப்படிக் கூறுவது எனத் தெரியவில்லை, ஸ்நூப்பி,
ஆனால் உன் ட்ரூப் அவர்களுக்கு அதிருப்தியளிப்பதாகக் கூறுகின்றனர்.
எவ்வளவு அதிருப்தி?
”பெரிய அவமானம்” என்றனர்.
உங்களை அந்த நிறுவனத்திலிருந்து வெளியேற்றுவதைப் பரிசீலிக்கின்றனர்,
ஏனெனில் உன் ட்ரூப் போதுமான அளவில் பெர்ஃபார்மன்ஸ் பேட்ஜ்களைப் பெறவில்லை.
உன் ட்ரூப் எத்தனை பேட்ஜ்களைப் பெற்றுள்ளது?
ஒன்றுமில்லையா? அது எப்படிச் சாத்தியம்?
அந்த பேட்ஜ்களைப் பெற இந்தக் கோடைக்காலம் வரைதான் நேரமுள்ளதாக தலைமையகம் கூறுகிறது.
என்ன செய்யப் போகிறாய், ஸ்நூப்பி?
ஓடிக்கொண்டே அலறுவதென்பது, ஏதோ செய்வதாகத்தான் கணக்காகும்.
அந்த கேவலமான போர்வையை கோடை முகாமுக்கு எடுத்து வர மாட்டாய் என நம்புகிறேன்.
அது எனக்கு அவமானமாக உள்ளது.
இதை போர்வையாக நினைக்காதே.
காட்டிற்குள் உயிர்பிழைக்கத் தேவையான கருவியாக நினைத்துக்கொள்.
இது கூடுதல் உடையாக இருக்கலாம்,
ஏறுவதற்கான கயிறாகவோ மறைவிடமாகக் கூட இருக்கலாம்.
நெருப்பை உருவாக்க இதைப் பயன்படுத்தலாம்.
நான் கோடை முகாமை எதிர்க்கவில்லை,
ஆனால் இயற்கை பற்றி அதே அளவிற்கு புத்தகத்தில் இருந்தும் தெரிந்துகொள்ளலாம்.
மேலும் புத்தகத்தில் கொசுக்கள் இருக்காது.
விளையாடுகிறாயா? முகாம்தான் சிறந்தது.
ஹைக்கிங், நெருப்பில் ஹாட் டாக் சுடுவது.
கனூயிங், நெருப்பில் ஹாட் டாக் சுடுவது.
நீச்சலடிப்பது, நெருப்பில் ஹாட் டாக் சுடுவது.
என்ன? எனக்கு ஹாட் டாக் பிடிக்கும்.
கோடை முகாமில் நம் நற்குணங்களை வளர்க்கலாம் என்று என் தாத்தா கூறுவார்.
அதற்கு என்ன அர்த்தம்?
பெரியவர்களால் எதையும் குறிப்பிட்டுச் சொல்ல முடியாத போதிலும்,
தங்களை புத்திசாலியாகக் காட்டிக்கொள்வதற்காகக் கூறுவது போலும்.
அவனுக்கு என்ன பிரச்சினை?
பீகிள் ஸ்கௌட் கையேடு
ஐயோ.
”அதிகாரப்பூர்வ பீகிள் ஸ்கௌட் கையேடு.”
இது உங்களுக்கான வழிகாட்டி போன்றது என நினைக்கிறேன்.
இது உங்கள் பேட்ஜ் பிரச்சினைக்கு இதில் ஆலோசனை இருக்கலாம்.
”ஓர் உண்மையான பீகிள் ஸ்கௌட் ஒவ்வொரு புதிய சவாலையும் ஒளிர்வதற்கான வாய்ப்பாகப் பார்ப்பார்.
கடப்பதற்கு மிகவும் கடினமாகத் தெரியும் சூழ்நிலையை எதிர்கொள்ளும்போது
பீகிள் ஸ்கௌட் பின்வாங்காமல்,
நம்பிக்கையுடன் தங்கள் தீர்மானத்தை வலிமையாக்குவார்.”
”நம்பகமான தனது ட்ரூப்புடன் இணைந்து பணியாற்றும்போது,
பீகிள் ஸ்கௌட்டால் எதையும் சாதிக்க முடியும்.”
"சாகசப் பயணத்தை மேற்கொள்ளும் முன்,
பீகிள் ஸ்கௌட்கள் தங்கள் இலக்குகளைத் திட்டமிட வேண்டும்,
முதல் அடியிலிருந்தே அவர்களது பயணம் தொடங்குகிறது என்பது அவர்களுக்குத் தெரிவதற்காக.”
“பீகிள் ஸ்கௌட் செய்ய வேண்டிய பணியில் கவனமாக இருக்க வேண்டும்.”
“எந்தவொரு நிகழ்வுக்கும் பீகிள் ஸ்கௌட் தயாராக இருக்க வேண்டும்.”
- கோடை முகாமே, இதோ வருகிறோம். - பஸ்ஸில் என் அருகே அமர்கிறீர்களா, சார்?
நான் தண்ணீரில் குளிக்க ஆர்வமாக இருக்கிறேன்.
நீ என்னை வழியனுப்ப வந்தாயா?
கடவுளே, ஸ்நூப்பி.
நீ என்னுடன் வர முடியாது.
இந்த முகாம் சிறுவர்களுக்கானது. செல்லப் பிராணிகளை அனுமதிப்பதில்லை.
நான் போக வேண்டும்.
ஆனால், அந்த பெர்ஃபார்மன்ஸ் பேட்ஜகளைப் பெற வாழ்த்துகள்.
“ஓர் உண்மையான பீகிள் ஸ்கௌட் ஒவ்வொரு புதிய சவாலையும்
ஒளிர்வதற்கான வாய்ப்பாகப் பார்ப்பார்கள்.”
ஸ்ப்ரிங் லேக்
வழியை விடுங்கள்!
- வந்துவிட்டோம்! - சிறந்த படுக்கை எனக்குத்தான்.
பாவம் ஸ்நூப்பி.
என்னைப் போல ஏமாற்றத்தை அவன் அனுபவித்தது இல்லை.
அவன் எங்கே இருந்தாலும், நன்றாக இருப்பான் என நம்புகிறேன்.
“உங்களால் பீகிள் ஸ்கௌட்டாக இருக்க முடியுமா?
மதிய உணவை பேக் செய்தல்.
அற்புதமான வெளிப்புறத்தை அனுபவிக்க வேடிக்கையான, அமைதியான வழிதான் ஹைக்கிங்.
ஆனால் பீகிள் ஸ்கௌட்டாக இருக்க விரும்பினால்,
வெளியேறும் முன் தயாராக இருக்க நினைவில்கொள்ள வேண்டும்.”
“குடிப்பதற்கு, எப்போதும் நிறைய தண்ணீர் எடுத்துச் செல்ல வேண்டும்.”
“ஹைக்கிங்கில் தண்ணீர் எடுத்துச் செல்வதற்கு,
கேன்டீன்தான் சிறந்தது.
மூடியைத் திறக்க மறக்காதீர்கள்.”
“ஹைக்கிங்கின்போது, சாப்பிட எதுவும் எடுத்துக்கொள்வதும் முக்கியமானது.
சுலபமாக எடுத்துச் செல்லக்கூடியவற்றை தேர்ந்தெடுக்க முயற்சிக்கவும்."
“சந்தேகமிருந்தால், சாண்ட்விச்கள் பொருத்தமாக இருக்கும்.
மொத்த ட்ரூப்புடனும் அவற்றைத் தயார் செய்யலாம்.”
“ஆம், ஹைக்கிங்கிற்குத் தயாராக, உணவும் நீரும் முக்கியமானவை.
அது வேலை செய்யவில்லை எனில், அப்போது கண்டிப்பாக,
நல்ல பீட்ஸா கடையின் எண்ணை வைத்துக்கொள்வதில் தவறில்லை.”
“பறவைக்கு மீன்பிடிக்கக் கற்பித்தல்.”
ஸ்நூப்பி?
ஸ்நூப்பி! அது நீதான் என நினைத்தேன்.
இங்கே என்ன செய்கிறாய்?
”அதிகாரப்பூர்வ பீகிள் ஸ்கௌட் கையேடு.”
உன் பேட்ஜ்களைப் பெறுவதற்காக என்னை இங்கு வரை பின்தொடர்ந்தாயா?
நிச்சயமாக என்னை மிஸ் செய்யவில்லையா?
உன்னைப் பார்த்ததில் மகிழ்ச்சி.
முதலில் எந்த பேட்ஜைப் பெறத் திட்டமிட்டுள்ளாய்?
மீன்பிடிக்கும் பேட்ஜ், ஹ்ம்ம்?
அருமையாக உள்ளது.
நல்ல மீனைப் பிடிப்பதைவிட சிறப்பானது எதுவும் இல்லை.
அப்படித்தான் என்னிடம் கூறினர்.
நான் இதுவரை மீன்பிடித்ததே இல்லை.
சிலர் கூறுவார்கள், மீன்பிடிக்கும் பழக்கத்தின் உண்மையான வெகுமதி
பொறுமையின் மதிப்பையும்...
யாரிடம் பேசுகிறாய், சக்?
யாரிடமும் இல்லை.
நம் படுக்கை ஆலோசகர், நாம் கனூயிங்கை முயற்சிக்க வேண்டும் என்றார்.
எனவே நாங்கள் கனூயிங்கிற்குக் கிளம்புகிறோம்.
இல்லையா, மார்ஸி?
அதுதான் திட்டம்.
இருந்தாலும், நிற்பதற்கு நிலையான நிலம் இருக்கும்போது,
ஆடும் படகில் ஏறுவதன் அர்த்தம் புரியவில்லை.
உன் சாகச உணர்வு எங்கே?
அதை பஸ்ஸில் விட்டிருக்க வேண்டும், சார்.
இந்தப் படகு நிச்சயமாக பாதுகாப்பானதா, மேடம்?
மிகவும் பாதுகாப்பானது. அதைச் சொல்வீர்கள் என நினைத்தேன்.
லைஃப்கார்ட் சொன்னதைக் கேட்டாய்தானே, மார்ஸி? வா, கனூயிங் செல்வோம்.
முடிந்தால் என்னைத் தடுக்கப் பாருங்கள், சார்.
பார்த்தாயா, மார்ஸி?
அந்த ஆலோசகர் கூறியது போலவே உள்ளது.
”மரங்களும் வானமும் சுற்றியுள்ள, தெளிவான ஏரியில் படகில் செல்வது போல சிறப்பானது எதுவும் இல்லை.”
இது இளைப்பாறச் செய்கிறதல்லவா?
நான் இதை அப்படிச் சொல்ல மாட்டேன், சார்.
இந்தத் கனூயிங் விஷயத்தில் நீ கைதேர்ந்துவிட்டாய் என நினைக்கிறேன்.
இப்போது உன் திசை பற்றிய அறிவை மேம்படுத்த வேண்டும்.
இயற்கையின் அற்புதங்கள்.
ஒன்று சொல்கிறேன், சார், இது பழகியவுடன்,
இங்கே இருப்பது இனிமையாக உள்ளது.
உணவுக்காக உங்களை அழைக்க வந்துள்ளேன்.
அது முகாம் பாஷையில் “டின்னர்” என்று அர்த்தம்.
மீன் கிடைக்கிறதா, நண்பா?
நான் கூறியதை நினைவில்கொள்.
மீன்பிடிப்பது நல்ல விஷயம்தான்,
ஆனால் பொறுமையும் அர்ப்பணிப்புமே பெரிய வெகுமதிகள்தான்.
அதற்கு ஒரு பேட்ஜ் இருக்க வேண்டும்.
நாம் திரும்பிச் செல்ல வேண்டும்,
ஆனால் அவசரம் வேண்டாம்.
நான் இதை இன்னும் கொஞ்ச நேரம் அனுபவிக்க விரும்புகிறேன்.
நீ விடாமுயற்சியில் எனக்கு மகிழ்ச்சி.
நீ அதைத் தொடர்ந்து செய்தாய், இப்போது எவ்வளவு முன்னேறியிருக்கிறாய் பார்.
உன்னை நினைத்துப் பெருமைப்படுகிறேன், மார்ஸி.
எனக்கும் என்னை நினைத்துப் பெருமையாக உள்ளது, சார்.
பொறுமையும் அர்ப்பணிப்புமே பெரிய வெகுமதிகள்தான்.
அதற்கு ஒரு பேட்ஜ் இருக்க வேண்டும்.
சார்லஸ் M. ஷுல்ஸ் எழுதிய பீனட்ஸ் காமிக் ஸ்ட்ரிப்பை அடிப்படையாகக் கொண்டது
தமிழாக்கம் நரேஷ் குமார் ராமலிங்கம்
நன்றி, ஸ்பார்க்கி. எங்கள் மனதில் என்றும் இருப்பீர்கள்.